ka ka ka ka ka ka ka ka ka ka ka ka ka ka ka ka ka nl ka ka ka ka ka ka ka en ka en ka ka ka ka ka ka ka ka ka ka ka ka ka en ko ka en en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka
გენდერული სტერეოტიპები და ქალთა მიმართ ძალადობა:სამხრეთ კავკასიის გენდერული ქსელი
რას ასწავლიან გოგონებს ბავშვობიდანვე?! რა ინფორმაციას უნერგავენ ბიჭებს, რაც საბოლოოდ განსაზღვრავს მათ ქცევას?! და საერთოდ, სადამდე მიგვიყვანა მყარად დამკვიდრებულმა გენდერულმა სტერეოტიპებმა, რომლებიც ძირითადად ქალს აკნინებს, ხოლო კაცს ადიდებს და იმ ჩარჩოებსაც უხსნის, რომლშიც ქალებს უწევთ ყოფნა.
სტერეოტიპების დარღვევა, მოშლა საკმაოდ რთული და ხანგრძლივი პროცესია, რომელსაც წინ უნდა უძღოდეს, პირველ რიგში, განათლება. საზოგადოებამ არ იცის, რატომაა ესა თუ ის დამოკიდებულება და ტრადიცია სტერეოტიპული, რადგან ეს ყველაფერი სრულიად ბუნებრივად მიაჩნია, რადგან ოდითგანვე ასე ასწავლიდნენ. ძალადობა იქცა ჩვენი კულტურის ნაწილად, ამიტომ ხშირად გვიჭირს მისი ამოცნობა.
ეს ფრაზა ხაზს უსვამს იმას, რომ ქალები მოიაზრებიან მხოლოდ ოჯახური საქმეების „მთავარ გმირებად“, რომ მათ ეს ერთი რამ კარგად გამოსდით, რადგან ოდითგანვე ამას აკეთებდა მისი დედა, ბებია, დიდი ბებია, რომლებიც ბავშვობიდანვე ასწავლიდნენ გოგონებს, როგორ მოუარონ მომავალში ოჯახს. სადღეგრძელოებშიც კი ძირითადად ეს ფრაზა გაიჟღერებს ხოლმე: „სულ ასეთი ლამაზი სუფრები გეშალოთ“.
ბიჭი მემკვიდრეა, გოგოს პატრონი გამოუჩნდება და გათხოვდება..
აქ მოიაზრება, როგორც ქალის გარეგნული მახასიათებლები, ისე ემოციური. კაცები ფიქრობენ, რომ ქალს ჭირდება მხოლოდ სიყვარული. სწორედ „ქალის სინაზემ“ გამოიწვია პროფესიებისა და მოვალეობების გადანაწილება გენდერული ნიშნით, და გაჩნდა ფრაზა: „რაც კაცს შეუძლია, ქალი იმას ვერ შეძლებს“.
ეს კიდევ ერთხელ ამცირებს ქალს და აფიქრებინებს ბიჭს ან კაცს, რომ ქალად ყოფნა ცუდია. ბიჭებს ასწავლიან, რომ არ შეიძლება „ქალივით ტირილი“,“ქალივით ჭორაობა“, „ქალივით გაპრანჭვა“. ამ თვისებების გამო ისინიც კი ხდებიან დაცინვის, ბულინგის და ძალადობის მსხვერპლნიც.
კაცს ღალატი ეპატიება, ქალს - არა...
ამ კარგად დამკვიდრებულმა დამოკიდებულებამ უამრავი ქალი აქცია როგორც ფსიქოლოგიური, ისე ფიზიკური ძალადობის მსხვერპლად. ბევრი ქალი მოკლეს კიდეც იმის გამო, რომ მოღალატე და მოძალადე ქმრისგან დამოუკიდებლად დაიწყეს ცხოვრება, ფინანსური გაძლიერება და ახალი პირადი ურთიერთობებიც.
რეალურად, ამ სტერეოტიპებისა და დამახინჯებული დამოკიდებულებების, ტრადიციების მსხვრეპლნი არიან, როგორც ქალები, ისე კაცები, მაგრამ საზოგადოება ისევ ამ სტერეოტიპებიდან გამომდინარე მხარს უჭერს მხოლოდ კაცს. კანონი იცავს ქალს, მის უფლებებს, განსხვავებით ამ საზოგადოებისგან. ქალს კი მუდმივად უწევს ბრძოლა არამარტო საკუთარი თავის დამკვიდრებისთვის, არამედ გადარჩენისთვისაც კი.
საბედნიეროდ თანდათან ასპარეზზე ჩნდებიან ქალები, რომლებიც შეიძლება ვინმესთვის გახდნენ მისაბაძი და მოტივაციის მიმცემნი. ისინი უფრო და უფრო ხდებიან ფინანსურად დამოუკიდებლები. ძლიერი ქალები აძლიერებენ სხვა ქალებსაც.
ბლოგი მამზადებულია ქალთა საინფორმაციო ცენტრის პროექტის “ქალთა გაძლიერება და სრულფასოვანი მონაწილეობა ადგილობრივი გენდერული პოლიტიკის განხორციელებაში“ ფარგლებში, რომელიც დანიური ორგანიზაცია KVINFO-სა და დანიის საგარეო საქმეთა სამინისტროს მხარდაჭერით ხორციელდება.
კაზრეთი - დასაქმებას შეწირული ადამიანების ჯანმრთელობა
შეუძლებელია კაზრეთში გენდერული სამართლიანობის პრობლემა ეკოლოგიურ ჭრილშიც არ განვიხილოთ. ჩვენი რესპონდენტიც გვიდასტურებს, რომ ჰაერის დაბინძურების მხრივ სასიკეთოდ არაფერი შეცვლილა. კვლევებით დადგენილია, რომ სამთო-მომპოვებელი (ღია წესი) საბადოების გამო, დაბა და მთელი შემოგარენი სიმსივნის გავრცელების მხრივ ქვეყანაში ერთ-ერთი ლიდერია.
როგორ დააღწიეს თავი ძალადობას ქალებმა
ასეთი შემთხვევები ბევრჯერ გვქონია, რომ ვუცემივარ, გვიჩხუბია და მერე ისევ შევრიგებულვართ. აქამდე იმიტომ არ განვაცხადე, რომ შვილი მყავდა და რა თქმა უნდა იმასაც ვფიქრობდი, ხალხი რას იტყვის, კიდევ რა იქნება...
ანაზღაურებადი სტაჟირება ქალთა საინფორმაციო ცენტრში
ქალთა საინფორმაციო ცენტრი აცხადებს კონკურს ბლოგების/ვლოგების/ფოტო რეპორტაჟების შექმნისთვის
ვაკანსია: სოციალური მედიის მენეჯერი
სატრენინგო ციკლი ე.წ ადმინისტრაციო სასაზღვრო ზოლთან მცხოვრები ქალებისთვის
კაზრეთი - დასაქმებას შეწირული ადამიანების ჯანმრთელობა
შეუძლებელია კაზრეთში გენდერული სამართლიანობის პრობლემა ეკოლოგიურ ჭრილშიც არ განვიხილოთ. ჩვენი რესპონდენტიც გვიდასტურებს, რომ ჰაერის დაბინძურების მხრივ სასიკეთოდ არაფერი შეცვლილა. კვლევებით დადგენილია, რომ სამთო-მომპოვებელი (ღია წესი) საბადოების გამო, დაბა და მთელი შემოგარენი სიმსივნის გავრცელების მხრივ ქვეყანაში ერთ-ერთი ლიდერია.
როგორ დააღწიეს თავი ძალადობას ქალებმა
ასეთი შემთხვევები ბევრჯერ გვქონია, რომ ვუცემივარ, გვიჩხუბია და მერე ისევ შევრიგებულვართ. აქამდე იმიტომ არ განვაცხადე, რომ შვილი მყავდა და რა თქმა უნდა იმასაც ვფიქრობდი, ხალხი რას იტყვის, კიდევ რა იქნება...
"ჩემი რა საქმეა, ოჯახია და თვითონ  მიხედავს"- რეალობა თუ გზა სინდისის დასამშვიდებლად
ყველაზე რთული იცი რისი გააზრებაა?! ამ ყველაფრის მომსწრე ადამიანები, რომლებიც წლების მანძილზე უყურებდნენ ქალის ტანჯვას, მეზობლები, რომლებსაც ესმოდათ ხმა, მშობლები,რომლებსაც შვილი მის ტკივილს უყვებოდა, ბოლოს ამბობენ მხოლოდ ერთს, ,,გვესმოდა და ვიცოდით მაგრამ, ოჯახის საქმეში ჩვენ ხომ არ ჩავერეოდითო’’
მისამართი: წინამძღვრიშვილის ქ.40, 0102, თბილისი, საქართველო
ტელ.: +995 32 2 952934
Fax: +995 32 2 952934
საქართველოს სახალხო დამცველის ცხელი ხაზი
ტელ.: 2 100 229
ტრეფიკინგის მსხვერპლთა საკონსულტაციო ცხელი ხაზი
ქალთა მიმართ და ოჯახში ძალადობის საკონსულტაციო ცხელი ხაზი
ტელ.: 2 26 16 27
ძალადობისაგან დაცვის ეროვნული ქსელის ცხელი ხაზი (ა/ო)
© Copyright GINSC. ყველა უფლება დაცულია.
მასალების გამოყენების შემთხვევაში GINSC და ავტორის მითითება სავალდებულოა
პორტალი GINSC მხარდამჭერია შვედური ფონდი Kvinna till Kvinna